Muhamed Bešić

**Muhamed Bešić** bosanskohercegovački je nogometaš i bivši član bosanskohercegovačke fudbalske reprezentacije.

## Klupska karijera
### Početak karijere 
Bešić je svoje prve fudbalske korake napravio sa devet godina u lokalnom klubu Tennis Borussia Berlin, gdje je ostao sve do svoje 16. godine kada prelazi u Hamburger SV. U njemačkoj Bundesligi je debitovao 12. novembra 2010. protiv Borussie iz Dortmunda, kada je sa klupe ušao u 80. minuti, pri vodstvu Dortmunda od 2:0. Prvu utakmicu kao starter odigrao je protiv Borussie iz Mönchengladbacha u pobjedi svoje ekipe od 2:1. U sezoni 2010/11, Bešić je uglavnom ulazio u igru sa klupe, te se nije uspio nametnuti kao standardni prvotimac.

U martu 2012. godine, Bešić biva suspendovan i odstranjen iz prvog tima Hamburgera zbog navodnog nedostatka discipline na treninzima. Ipak, mediji u BIH tvrdili su da je tadašnji trener Hamburgera, Thorsten Fink, fizički nasrnuo na Bešića i nasilno ga izbacio iz svlačionice.

### Ferencváros 
Godine 2012, Bešić se odlučuje na prelazak u mađarski klub Ferencvaros, nakon što se nije uspio nametnuti u Hamburgeru. U svojoj prvoj sezoni, odigrao je kompletnu utakmicu u finalu mađarskog kupa koju je Ferencvaros dobio protiv ekipe Videotona rezultatom 5-1. U julu 2013, Bešić obnavlja svoj ugovor sa Ferencvarosem na još jednu sezonu.

### Everton 
U junu 2014, Bešić za 4 milion funti prelazi u engleski klub Everton. Svoj prvi nastup bilježi u augustu kada mijenja Romela Lukakua u 89. minuti, ali upravo njegovom defanzivnom greškom Everton prima posljednji gol u domaćem porazu od Chelsea rezultatom 6-3. Bešić svoj prvi start za Everton bilježi u derbi meču protiv gradskog rivala Liverpoola, koji završava remijem, 1-1, a Bešić ostaje u igri do 80. minute kada ga mijenja Samuel Eto'o.

U svojoj drugoj sezoni, Bešić doživljava niz povreda koje ga udaljavaju sa terena veći dio te sezone. U februaru 2016, proglašen je za najboljeg igrača Evertona za mjesec januar. Istog mjeseca produžuje svoj ugovor sa Evertonom do 2021.

U augustu 2016, Bešić doživljava novu povredu koljena, te će izbivati sa terena oko 6 mjeseci.

## Reprezentacija
U nekoliko intervjua je odbijao igranje za njemačku U-21 reprezentaciju, navodeći da želi igrati samo za Bosnu i Hercegovinu. Za mladu reprezentaciju BiH debitovao je u septembru 2010. u kvalifikacionom meču protiv Italije. Zapazio ga je selektor A reprezentacije Safet Sušić i uvrstio ga na spisak za prijateljsku utakmicu protiv Slovačke 17. novembra 2010. Na toj utakmici je upisao debi za A reprezentaciju Bosne i Hercegovine i tako postao najmlađi igrač koje ikad debitovao za A selekciju. Prije njega bio je to Miralem Pjanić.

Bešić je pozvan da nastupi za reprezentaciju BIH na Svjetskom prvenstvu u Brazilu 2014, te je nastupio u sve tri utakmice grupne faze takmičenja. Iako je BIH izgubila prvu utakmicu takmičenja od reprezentacije Argentine rezultatom 2-1, Bešić je proglašen za jednog od najboljih igrača na utakmici, prvenstveno zbog odličnih defanzivnih intervencija u duelima sa Lionelom Messijem. Međutim, reprezentacija BIH nije uspijela ostvariti plasman u drugu fazu takmičenja nakon poraza od Argentine i Nigerije, te pobijede protiv Irana u grupnoj fazi.

U septembru 2015, Bešić dobiva direktni crveni karton na utakmici protiv Andore u sklopu kvalifikacija za UEFA EURO 2016, nakon što je bacio žvakaću gumu na Victora Rodrigueza.

## Statistika 
### Klubovi 
*Ažurirano: 17. august 2016.*

### Reprezentacija 
*Ažurirano: 3. oktobar 2025.*

## Reference 
## Vanjski linkovi 
*
*
*
*
* Muhamed Bešić na transfermarkt.co.uk
* Muhamed Bešić  na goal.com
* Muhamed Bešić na soccerway.com

Kategorija:Rođeni 1992.
Kategorija:Biografije, Berlin
Kategorija:Bosanskohercegovački nogometaši
Kategorija:Nogometaši HSV-a
Kategorija:Nogometaši Ferencvárosija TC
Kategorija:Nogometaši Evertona
Kategorija:Nogometaši Middlesbrougha
Kategorija:Nogometaši Sheffield Uniteda
Kategorija:Igrači na Svjetskom prvenstvu u nogometu 2014.
Kategorija:Živi ljudi
Kategorija:Bosanskohercegovački sportisti 21. vijeka